Diari Oficial de la Generalitat Valenciana


Sumari del DOGV 3399, del 23-12-1998 (1998/10521)

Rotlle d'apel·lació número 1.151/1996. Cèdula de notificació.
-------------------------------------------------------------

### Dades del document

Número de DOGV
:   3399

Data del DOGV
:   23-12-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/10798


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.151/1996. Cèdula de notificació. [1998/Q10405]
  
La Secció Sisena de l'Audiència Provincial de València ha dictat, en el rotlle d'apel·lació número 1.151/1996, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
Sentència número 962
  
- President: Rafael Sempere Doménech
  
- Magistrats:
  
· Purificación Martorell Zulueta
  
· José Baró Aleixandre
  
València, 30 d'octubre de 1998
  
La Secció Sisena d'aquesta Audiència Provincial de València, sent-ne ponent el magistrat José Baró Aleixandre, ha vist les actuacions de judici de menor quantia, promogudes davant el Jutjat de Primera Instància número 21 de València per la senyora María José Redón March, el senyor Blas Redón March, el senyor Rafael Carlos Redón March, el senyor Enrique Redón March i el senyor José Vicente Redón March contra la senyora M.ª José Climent Gregorio i el senyor Juan Luis Redón March, sobre declarativa; pendents davant d'aquesta Secció en virtut del recurs d'apel·lació interposat pel demandant, representat per la procuradora Montserrat Nalda Martínez i dirigit pel lletrat Daniel Herrero Gamón. L'apel·lat, representat pel procurador Antonio García Reyes Comino i dirigit pel lletrat José M.ª Rodríguez Moldes Peiró, ha comparegut. No ha comparegut l'apel·lat, la senyora M.ª José Climent Gregori.
  
Decisió
  
1. Estimem l'apel·lació del demandat, el senyor José Luis Redón March, i revoquem en allò necessari el particular primer de la sentència impugnada, dictada pel magistrat jutge de primera instància número 21 de València, en les declaracions declaratives de menor quantia de les qual prové aquest rotlle, i declarem que la transmissió dominical operada en l'escriptura de 29 de març de 1998, autoritzada pel notari López-Amo Calatayud, en forma de compravenda sobre la finca (porció de terreny de la descripció que consta en el fet primer de la demanda i que ací es reprodueix) número 8.616 del Registre de la Propietat d'Albaida (Benigánim), en la qual la venedora era la senyora María Josefa March Gomar i els adquirents el senyor Juan Luis Redón March (i la seua esposa la senyora María José Climent Gregori), pel preu declarat de 200.000 pessetes, fou, en realitat, una donació o acte de liberalitat d'aquella senyora March a favor de l'esmentat senyor Juan Luis, fill seu, cosa que cal tenir en compte en la computació i compte de partició de l'herència de l'esmentada senyora María Josefa, de manera que la vàlua que se li assigne a aquest immoble en el moment d'avaluar els béns de l'herència es tinga en compte per a calcular l'haver relicte per aquesta causant i sense perjudici que es mantinga aquesta atribució dominical a l'esmentat senyor Juan Luis, a compte o en pagament de la seua porció (1/5 part) de l'haver partible de la causant esmentada. Sense que corresponga a la resta del que han demanat els actors en aquest apartat primer de la pètita ni tampoc allò sol·licitat a títol subsidiari en el segon, deixem igualment sense efecte la condemna en costes (primera instància) als demandats.
  
2. Estimem parcialment el recurs dels demandants reconvinents contra la decisió expressada, i confirmem el que ha resolt el jutge en l'apartat segon de la decisió de la sentència (on acull parcialment la reconvenció), si bé l'«obligació de col·lacionar» de què allí es parla s'haurà d'entendre en els termes en què els fonaments de dret quart i cinqué d'aquesta es puntualitzen.
  
3. No es fa imposició de costes d'aquesta alçada.
  
4. Per la rebel·lia de la demandada, la senyora María José Climent Gregori, notifiqueu-li aquesta en la forma que estableix l'article 283 de la Llei d'Enjudiciament Civil, tret que dins del tercer dia, se sol·licite la notificació en forma personal a aquesta litigant.
  
I, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.
  
S'hi pot interposar recurs de cassació.»
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda.